Source: https://ispis.sk/judikatura/KSKE/2Sd25/2012
Timestamp: 2020-04-06 05:40:41+00:00
Document Index: 4455182

Matched Legal Cases: ['súd ', 'súd ', '§ 70', '§ 82', 'súd ', 'súd ']

KSKE 2 Sd 25/2012 - iSpis
iSpis Judikatúra – KSKE 2 Sd 25/2012
KS v Košiciach, dátum 09.10.2012, sp.zn. KSKE 2 Sd 25/2012
Súd: Krajský súd Košice Spisová značka: 2Sd/25/2012 Identifikačné číslo súdneho spisu: 7012200302 Dátum vydania rozhodnutia: 09. 10. 2012 Meno a priezvisko sudcu, VSÚ: JUDr. Eva Baranová ECLI: ECLI:SK:KSKE:2012:7012200302.3
Uznesenie Krajský súd v Košiciach, v právnej veci navrhovateľky I. M., nar. XX.XX.XXXX, bytom C. J. XX, A., zastúpená opatrovníčkou I. M. (matkou navrhovateľky) , T. C. J. XX, A., proti odporkyni Sociálnej poisťovni, ústrediu, Ulica 29. augusta 8, Bratislava, v konaní o opravnom prostriedku navrhovateľky proti rozhodnutiu odporkyne č. XXX XXX XXXX zo dňa 29.12.2011, takto
Podaním zo dňa 07.02.2012 sa navrhovateľka prostredníctvom svojej opatrovníčky I. M. domáhala preskúmania rozhodnutia odporkyne č. XXX XXX XXXX zo dňa 29.12.2011, ktorým jej v zmysle ustanovenia § 70 ods.2 a § 82 zákona č. 461/2003 Z.z. o sociálnom poistení v znení neskorších predpisov od 19.10.2011 priznala invalidný dôchodok v sume 172,60 eur mesačne.
Vo svojom písomnom vyjadrení k podanému odvolaniu navrhovateľky zo dňa 07.02.2012 odporkyňa uviedla, že zo skutkových a právnych dôvodov žiada, aby tunajší súd napadnuté rozhodnutie č. XXX XXX XXXX zo dňa 29.12.2011 ako vecne správne potvrdil.
Z obsahu zápisnice o pojednávaní zo dňa 09.10.2012 vyplýva, že kolízna opatrovníčka navrhovateľky po oboznámení sa s dopĺňajúcim posudkom uviedla, že netrvá na podanom odvolaní a berie ho späť.
Pretože kolízna opatrovníčka navrhovateľky vzala svoj návrh v celom rozsahu späť pred rozhodnutím súdu vo veci samej, súd konanie podľa vyššie citovaných zákonných ustanovení zastavil.